b'\n_START_ARTICLE_\nSeppo Saario (taitolent\xc3\xa4j\xc3\xa4)\n_START_PARAGRAPH_\nSeppo Saario on tunnetuimpia suomalaisia taitolent\xc3\xa4ji\xc3\xa4. H\xc3\xa4n aloitti 1950-luvulla Pilvien Huimap\xc3\xa4\xc3\xa4t -esitysryhm\xc3\xa4n taitolent\xc3\xa4j\xc3\xa4n\xc3\xa4 ja ty\xc3\xb6skenteli liikennelent\xc3\xa4j\xc3\xa4n\xc3\xa4 Aero Oy:ll\xc3\xa4. 1960-luvun lopulla, Saario lensi tsekkil\xc3\xa4ist\xc3\xa4 Zlin 226 Trener -taitolentokonetta. 1970-luvun alussa Saario rakensi Pitts Special -taitolentokoneen, ja samoihin aikoihin h\xc3\xa4n perusti poikansa Pekka Saarion sek\xc3\xa4 Raimo Turusen kanssa osastotaitolentoryhm\xc3\xa4 Red Birdsin, joka esiintyi lenton\xc3\xa4yt\xc3\xb6ksiss\xc3\xa4 Suomessa ja ulkomailla. Red Birds -ryhm\xc3\xa4n j\xc3\xa4lkeen 1980-luvun puoliv\xc3\xa4liss\xc3\xa4 Saario jatkoi taitolentokouluttajana ja oli mukana kehitt\xc3\xa4m\xc3\xa4ss\xc3\xa4 suomalaista urheilutaitolentotoimintaa. Seppo Saarion 1970-luvun Pitts Special (OH-XPA) on edelleen mukana taitolentotoiminnassa, ja se lent\xc3\xa4\xc3\xa4 nyky\xc3\xa4\xc3\xa4n Arctic Eagles -taitolentoryhm\xc3\xa4n johtokoneena. Saario oli vuonna 1983 perustetun Suomen Urheilutai\xc2\xadtolent\xc3\xa4j\xc3\xa4t \xe2\x80\x93yhdistyksen ensimm\xc3\xa4inen puheenjohtaja.'